Nafarroako Parlamentuko Mahaiak, 2017ko abenduaren 11n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Aranzazu Izurdiaga Osinaga andreak aurkeztutako galdera, Siemens Gamesa enpresari emandako diru-laguntzei eta laguntzei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2017ko abenduaren 11n

Lehendakaria: Ainhoa Aznárez Igarza

GALDERAREN TESTUA

EH Bildu Nafarroa talde parlamentarioko foru parlamentari Arantxa Izurdiaga Osinaga andreak, Legebiltzarreko Erregelamenduan ezarritakoaren babesean, honako galdera hauek egiten dizkio Nafarroako Gobernuari, idatziz erantzun diezazkion:

Siemens Gamesa enpresak iragarri du 107 langile kaleratuko dituela Nafarroako zentroetatik. Hori ikusita, honako galdera hauei idatziz erantzutea eskatzen dut:

– Zer diru-laguntza eta laguntza eman zaizkio Siemens Gamesa enpresari azken hamar urteotan?

– Zein izan da diru-laguntza horien zenbatekoa eta kontzeptua?

– Emandako diru-laguntza eta laguntzen deialdian ba al dago enplegua mantentzeko betebeharrari buruzko klausularik?

Iruñean, 2017ko azaroaren 24an

Foru parlamentaria: Arantxa lzurdiaga Osinaga